open-index/open-wikipedia-markdown huggingface dataset:
Richland County (Wisconsin)

**Richland County** er et fylke i den amerikanske delstaten Wisconsin. Det ligger i de sørvestlige delene av staten og grenser mot Vernon County i nord, Sauk County i øst, Iowa County i sørøst, Grant County i sørvest og mot Crawford County i vest.

Richland Countys totale areal er  km² hvorav 8 km² er vann. I 2000 hadde fylket  innbyggere og administrasjonssenteret ligger i byen Richland Center. 

Fylket har fått sitt navn etter det rike jordbrukslandskapet i området.

## Eksterne lenker
*
Lysløype

**Lysløype** er en skiløype eller et løpespor med fast belysning. Den første lysløypa i Norge ble åpnet på Tryvann i Oslo i 1946.

## Trivia
* De 25 lysløypene i Oslo tilsvarer avstanden fra Oslo til Tønsberg (Kilde: Aftenposten)
* Lysløype betegner på «slang» en planlagt tur på byen (følge «lysløypa» fra sted til sted)

## Eksterne lenker
*
Phetchaburi (provins)

**Phetchaburi** er en av de sentrale provinsene i Thailand. Den ligger lengst nord på Malakkahalvøya og grenser i øst til Siambukten og i vest til Myanmar. Nasjonalparken Kaeng Krachan på  dekker halvparten av provinsen, så folketallet er bare på om lag en halv million. Elva Phetchaburi er den eneste store elva i provinsen. 

## Administrativ inndeling
Kartet viser provinsen Phetchaburi med distriktene (*amphoe*) nummerert:

Distriktene er videre delt inn i 91 underdistrikter (tambon). 

## Referanser




## Eksterne lenker
*
Stephen Darby

**Stephen Mark Darby** (født 6. oktober 1988) er en engelsk tidligere fotballspiller. 

## Klubbfotball
### Liverpool
Darby begynte sin karriere i ungdomsstallen i Liverpool FC. Han ble tatt opp til A-lagsstallen til Liverpool sommeren 2006, etter å ha vært kaptein på Liverpools juniorlag som vant FA Youth Cup våren 2006.

Darby har sammen med fire andre av spillerne på laget som vant FA Youth Cup våren 2007 fått forlenget sine kontrakter med klubben frem til sommeren 2010.

Under 2007-08 sesongen var Darby kaptein på Liverpools reservelag, som vant sin avdeling.

Hans første kamp for A-laget kom som innbytter 12. november 2008 i en ligacup-kamp mot Tottenham Hotspur som Merseyside-laget tapte. Han fikk også et innbytte i en Mesterliga-kamp mot PSV Eindhoven den 9. desember.

Han startet sin første kamp i FA-cup mot Reading FC. 2. januar 2010. Darby ble senere lånt ut til Swindon Town, og scoret blant annet på den avgjørende straffen i straffekonkurransen i Play-offkampen mot Charlton. I oktober 2010, ble det klart at Darby og lagkamerat Thomas Ince skulle til Notts County på lån.

18. september 2018 ble han tvunget til å legge opp grunnet motonevronsykdom.

## Landslagsspill
Darby var med på England U19 sine kvalifiseringskamper i mai 2007 og fikk to kamper sammen med lagkameratene Jack Hobbs, Craig Lindfield og Adam Hammill.

## Meritter
**[[Liverpool FC]]**
* FA Youth-cup: 2006, 2007
* Premier Reserve League: 2008

## Referanser


## Eksterne lenker
* 
*  Official Liverpool profile
*  LFChistory.net profile
*  Liverpool.no om Stephen Darby
Audi A4

**Audi A4** er en mellomklassebil produsert av den tyske bilprodusenten Audi siden 1995. Den erstattet modellene Audi 80 og Audi 90.

Audi A4 ble solgt for første gang i 1995. Den modellen som kom da har B5 karosseriet. I 1998 ble det litt forandringer. Audi-merket på framskjermene var fjernet og interiøret fikk en liten ansiktsløftning. Seint i 1999 kom Audi A4 facelift-modellen. Den har andre støtfangere og interiøret ble forandra igjen. Den har også nye lykter. Denne modellen ble også levert med tåkelys, noe som ellers bare de amerikanske modellene ble levert med.

A4 med B6 karosseriet kom i 2000.

Audi a4 utover årene har hatt stor suksess i norge, både for tfsi og tdi motorene. Modellene kommer også med det beste firehjulstrekk systemet (Quattro). 

## Se også
* Audi S4
* Audi RS4''

## Eksterne lenker
* 

* Den norske websida for Audi A4 
* Den offisielle websida for Audi A4
* Den offisielle websida for Audi A4 i USA
* Den offisielle wedsida for Audi A4 i Canada
* Billedgalleri over forskjellige A4 konfigurasjoner
Iowa County (Wisconsin)

**Iowa County** er et fylke i den amerikanske delstaten Wisconsin. Det ligger i de sørvestlige delene av staten og grenser mot Richland County i nordvest, Sauk County i nordøst, Dane County i øst, Green County i sørøst, Lafayette County i sør og mot Grant County i vest.

Iowa Countys areal er 1&nbsp;989 km², hvorav 14 km² er vann. I 2000 hadde fylket 22&nbsp;780 innbyggere og administrasjonssenteret ligger i byen Dodgeville. 

Fylket er oppkalt etter Iowa-indianerne.

## Referanser


## Eksterne lenker
*
Arendal Skøiteklub

**Arendal Skøiteklub** (ASK) er en skøyteklubb i Arendal og tilhører Telemark og Aust-Agder Skøytekrets. 

## Historikk
Arendal Skøiteklubb ble stiftet i 1877, men den ble etter hvert lagt på is. Først 20. januar 1919 gjenoppstod Arendal Skøiteklub. På stiftelsesmøtet tegnet rundt 70 medlemmer seg i klubben. Klubben regner selv 1919 som sitt stiftelsesår. 

I 1920 åpnet klubben sin skøytebane på Langsævannet. Seinere tok klubben i bruk Bjønnes stadion, før bane med kunstis ble åpnet ved Stoa i 2004.  

## NM arrangør
Klubben arrangerte NM på Skøyter for første gang i 1965. Dette var første gang et norgesmesterskap på skøyter ble direktesendt på TV.

Allround-NM på skøyter ble også i 2005, 2015 og 2019. I 2011 arrangerte klubben sprint-NM på skøyter.

## Arkiv
På KUBEN i Arendal oppbevares noe arkivmateriale etter Arendal Skøiteklub. Arkivet omfatter bl.a. protokoller, korrespondanse, regnskap, stevner, trykksaker og arkivmateriale knyttet til NM i 1965.

## Kjente medlemmer fra Arendal Skøiteklubb
* Wiggo Hanssen
*Øystein Grødum  
*Hedvig Bjelkevik
*Annette Bjelkevik 
*Simen Spieler Nilsen

:*Se også :Kategori:Skøyteløpere for Arendal Skøiteklub for flere løpere som har representert klubben.

## Litteratur
* 

## Referanser


## Eksterne lenker
* Arendal Skøiteklub sin hjemmeside
*
Dodge County (Wisconsin)

**Dodge County** er et fylke i den amerikanske delstaten Wisconsin. Det ligger i de sørlige delene av staten og grenser mot Fond du Lac County i nordøst, Washington County i øst, Waukesha County i sørøst, Jefferson County i sør, Dane County i sørvest, Columbia County i vest og mot Green Lake County i nordvest.

Dodge Countys totale areal er  km² hvorav 64 km² er vann. I 2000 hadde fylket  innbyggere og administrasjonssenteret ligger i byen Juneau. 

Fylket har fått sitt navn etter guvernør Henry Dodge.

## Eksterne lenker
*
Jødekake

**Jødekaker** er en gruppe småkaker med sefardisk opphav i skandinavisk kokekunst.

Da sefardiske kryptojøder fant veien fra Spania og Portugal til Nord-Europa omkring 1600- og 1700-tallet tok de med seg element av iberisk sefardisk kultur — inkludert sefardisk (jødisk) og arabisk (muslimsk) kokekunst med sin bruk av sukker i tillegg til mer utbredte søtningsstoffer som honning og forskjellige typer fruktsirup.

Ett av disse elementene var deres småkaker bakt med pisket egg, sukker, mel og vegetabilsk olje (f.eks. olivenolje) som basis. Karakteristisk for disse sefardiske småkakene er at det er minimalt med væske i dem, og at de derfor kunne oppbevares lenge. Blant sefarder i Nederland ble disse kakene noe endret ved at de byttet ut oljen med smør (senere ofte margarin). Disse kakene kom til å bli kjent som «joodse boterkoeken» (‘jødiske smørkjeks’) i Nederland og som «jødekaker» («jødekakor», «jødekakur», «jødekager» eller «judebröd») i Norden.

Den nederlandske typen er ytterligere endret i Danmark, slik at det idag er flere varianter av jødekaker. Det er nok den danske varianten som er best kjent i Norge. Her finnes det stadig mange som baker jødekaker som en tradisjonell del av sin julebakst. Jødekakene i dansk og norsk versjon er mer som søtede butterdeigskjeks, av og til med perlesukker og hakkede mandler på.

## Jødekaker – et kontroversielt navn
Høsten 2005 var det en del snakk om «jødekager» i Danmark. Noen danske muslimer tok avstand fra bakverket som hadde ordet «jøde» i navnet. Andre dansker, blant dem den danske overrabbineren Bent Lexner i det mosaiske trossamfunnet i København, mente det ikke hadde noe for seg å nekte å spise noe bare fordi det hadde et navn med jødisk tilknytning. Enden på diskusjonene ble at det stadig heter «jødekager» i Danmark. I Norge har jødekakene ikke vært så alminnelige at noen har reagert negativt, selv om det forekom enkelte avisoppslag høsten 2012.

Kakene har senere fått nytt navn hos enkelte aktører. Norgesgruppens Bakehuset kaller de smørbrødkjeks, mens et bakeri på Jæren kaller de Hodne sine Jærkaker. Andre bakerier har beholdt det opprinnelige navnet.

## Referanser


## Eksterne lenker
*
Borerørshåndteringsmaskin

**Rørshåndteringsmaskin** (engelsk *iron roughneck*) er en rørhåndteringsmaskin som brukes på borerigger eller oljeplattformer der boring blir utført.

Borerør flyttes fra en horisontal posisjon på rørdekket eller Catwalk-maskin og blir fraktet til en vertikal posisjon på boredekket. Her vil røret bli skrudd sammen med oppstikket av rør som allerede er blitt boret ned i grunnen. Man kan også skru sammen to rørlengder (kalt range 3 DP) eller tre rørlengder (kalt range 2 DP), disse segmentene med sammenskrudde rør kalles et «stand». Maskinen som skrur sammen rørlengdene kalles også en «Iron Roughneck». Denne maskinen består av en «Spinner tong» som spinner/skrur rørene sammen eller fra hverandre, og en «Torque wrench» som gir rørene stort moment slik at de ikke løsner i koplingene, og for å kunne brekke dem når vi skrur dem fra hverandre igjen. Maskinen står montert på skinner slik at den kan bevege seg bort og tilbake fra «wellcenter».

I «Torque wrench»-maskinen finner du noen kjefter som har i oppgave å gripe på rørene når en skal gi dem moment. Disse kjeftene kan skiftes etter hvilken størrelse det er på rørene. I disse kjeftene finner vi noe vi kaller gripeklosser som inneholder noen tenner som tar tak i røret når en lukker kjeftene, disse kan skiftes jevnlig når de blir slitt.

Maskinen er også utstyrt med sensorer som registrerer når bevegelses-funksjonene/sylindrene er i endeslag, hvilken moment du gir rørene og hvor nært «wellcenter» den står plassert. Disse maskinene er hydraulisk styrt, og blir operert fra «cyber» systemet» i borehytten i likhet med alle andre maskiner på boredekket. Siden de er hydraulisk opererte så finnes det store og farlige krefter ved bruk av utstyret som gjør at operatørene skal være kvalifiserte til å operere utstyret.

En annen type rørhåndteringsmaskin er for vertikalhåndtering av stand, denne finnes i mange varianter, men dens hovedoppgave er å flytte stands mellom «wellcenter» og fingerbord/setback.

## Referanser
Jefferson County (Wisconsin)

**Jefferson County** er et fylke i den amerikanske delstaten Wisconsin. Det ligger i de sørøstlige delene av staten og grenser mot Dodge County i nord, Waukesha County i øst, Walworth County i sørøst, Rock County i sørvest og mot Dane County i vest.

Jefferson Countys totale areal er  km² hvorav 67 km² er vann. I 2000 hadde fylket  innbyggere og administrasjonssenteret ligger i byen Jefferson. 

Fylket har fått sitt navn etter USAs tredje president, Thomas Jefferson.

## Eksterne lenker
*
Vallerano

**Vallerano** er en kommune ( *comune*) i Provinsen Viterbo i regionen Latium i Italia.

Byen ligger ca. 60&nbsp;km nordvest for Roma og 13&nbsp;km sørøst for Viterbo. Pr 31. desember 2004 hadde den  innbyggere og et areal på 15,5&nbsp;km².

## Referanser


## Eksterne lenker
*
Karl A. Wad

**Karl Anders Wad** (født 15. november 1872 på Kongsberg, død 25. februar 1928) var grunnlegger av Laagendalsposten. 
Wad døde bare noen måneder før Laagendalspostens 25-årsjubileum.

Karl A. Wad var ansatt i Kongsberg Blad som typograf fra 1888. Mesteparten av tiden arbeidet han som typograf, men de siste to og ett halvt år var han redaktør. Han kom på kant med ledelsen i Kongsberg Blad om måten han presenterte stoffet på, uoverensstemmelsene førte til at han sluttet i Kongsberg Blad i 1903. Startkapitalen på 500 kroner til å starte Laagendalsposten lånte han med svigerfaren og broren som kausjonister. Avisen var i familiens eie til den ble kjøpt av Drammens Tidende på 70-tallet.

Han og hans kone Elise Madsen fikk tre døtre og adopterte Edwin Wadd, som senere overtok ansvaret for Laagendalsposten.

## Eksterne lenker
* Laagendalsposten
Waukesha County

**Waukesha County** er et fylke i den amerikanske delstaten Wisconsin. Det ligger i de sørøstlige delene av staten og grenser mot Washington County i nord, Ozaukee County i nordøst, Milwaukee County i øst, Racine County i sørøst, Walworth County i sørvest, Jefferson County i vest og mot Dodge County i nordvest.

Waukesha Countys totale areal er  km² hvorav 65 km² er vann. I 2000 hadde fylket  innbyggere og administrasjonssenteret ligger i byen Waukesha. 

Fylket har fått sitt navn etter potawatomi-indianske ordet Waukesha som betyr små rever.

## Eksterne lenker
*
Blomqvist Kunsthandel

**Blomqvist Kunsthandel**, gjerne omtalt som Blomqvist, er et norsk auksjonshus med hovedkontor i Oslo. Blomqvist ble grunnlagt i 1870 som en av Nordens aller første kunsthandlere av Christian Walfrid Blomqvist. I dag er Blomqvist Norges største og eldste formidler av kunst, antikviteter, moderne design, sølv, smykker, klokker, glass, porselen, vin og mer.  Blomqvist avholder 6 auksjoner året og har siden 2006 avholdt separate nettauksjoner med mer enn 20&nbsp;000 hammerslag per år.

Firmaet har i flere perioder vært et viktig utstillings- og omsetningssted for norsk billedkunst, både gjennom auksjoner og salg fra galleri. Mange norske kunstnere har hatt separatutstillinger her, blant andre Thomas Fearnley, Christian Skredsvig, Johan Fredrik Eckersberg, Hans Gude, Mathias Stoltenberg, Olaf Isachsen, Johan Christian Dahl, Adolph Tidemand og August Cappelen. Edvard Munch har hatt elleve separatutstillinger hos Blomqvist.

## Historie
Blomqvist ble etablert i 1870 i Christiania av Christian Walfrid Blomqvist som rammemakeri og forgyllingsverksted. Butikken flyttet til Toldbodgaten 22 i 1879 og innredet en utstillingshall i annen etasje. Firmaet flyttet til Karl Johans gate i 1883, og Blomqvists nevø, Walfrid Wasteson, overtok som leder i 1884. Han drev firmaet fram til 1930-årene. Fra 1914 har Blomqvist hatt sine nåværende lokaler som ligger i Tordenskiolds gate 5.

## Eksterne lenker
* 
* Firmaets historie
Ring of Fire

**Ring of Fire** kan referere til:
*Ildringen i Stillehavet (Engelsk: Ring of fire)
*Ring of Fire (drikkelek)
*Ring of Fire (sang)
*Ring of Fire (musikal) 
*Ring of Fire (film)
Johannes Popitz

**Johannes Popitz** (født 2. desember 1884 i Leipzig i Sachsen i Tyskland, død 2. februar 1945 i Plötzenseefengselet i Berlin) var en tysk politiker og motstander av det tyske naziregimet. Han var medlem av regjeringene Schleicher og Papen, og dessuten prøyssisk finansminister. Han ble henrettet for sin rolle i 20. juli-attentatet mot Hitler.

## Liv og virke
### Bakgrunn
Han var sønn av en farmasøyt, og studerte jus og statsvitenskap i Lausanne, Leipzig, Berlin og Halle.

### Karriere
Mellom 1914 og 1919 var han sekretær i det prøyssiske indreministeriet, og fra 1919 til 1929 arbeidet han i riksfinansministeriet, fra 1925 som statssekretær. Han ble i 1922 også utnevnt til honorærprofessor i skatterett og finansvitenskap ved universitetet i Berlin. I 1932 ble han riksminister uten portefølje og kommissarisk leder av det prøyssiske finansministeriet. 21. april 1933 ble han utnevnt til prøyssisk minister.

Popitz ble først medlem av NSDAP og mottok partiets utmerkelse i 1937. Hans avvisning av nasjonalsosialismen begynte da han så hvordan jødene ble forfulgt. Etter *[[Kristallnacht]]*, jøder og jødisk eiendom ble landsomdattende brutalisert den 9. november 1938, meldte Popitz sin opposisjon og søkte om avskjed, men den ble ikke innvilget.

Den monarkistisk og nasjonalkonservativt innstilte Popitz begynte deretter å engasjere seg i den konservative opposisjonen mot det nasjonalsosialistiske regimet. Han utarbeidet en «midlertidig statslov» for Carl Friedrich Goerdeler, som skulle tre i kraft etter at Hitler var avsatt.

For å forsøke å oppnå en legal og ublodig maktovertagelse kontaktet Popitz sommeren 1943 Heinrich Himmler, og forsøkte å overtale ham til innlede forhandlinger med vestmaktene. På dette tidspunktet vegret imidlertid Himmler seg for å etterkomme forslaget. Himmler satt på belastende informasjon: Det var blitt fanget opp en radiosamtale som nevnte Popitz' navn på en avslørende måte, og også Joseph Goebbels noterte seg i sin dagbok at Hitler betraktet Popitz som ham fiendtlig.

### Dømt til døden
Popitz ble av 20. juli-konspiratorene rundt Claus von Stauffenberg tiltenkt rollen som finans- og kulturminister. Etter at attentatet 20. juli mislyktes ble Popitz dagen etter arrestert og 3. oktober 1944 dømt til døden av Folkedomstolen under ledelse av Roland Freisler. Dommen ble fullbyrdet 2. februar 1945.

## Referanser
Tilknytningsomsorg

**Tilknytningsomsorg** (engelsk *attachment parenting*) er et begrep skapt av barnelegen William Sears og er basert på prinsippene i tilknytningsteori og utviklingspsykologi. Tilknytning er det sterke, affektive båndet som dannes mellom barn og omsorgsperson. I løpet av de første leveårene (0-3 år) utformes det en indre arbeidsmodell på basis av opplevelser i møte med omsorgspersoner. Foreldre eller andre omsorgspersoner som responderer til barna sine behov (både fysisk og psykisk) på en sensitiv og forutsigbar måte oppfyller også deres behov å bli hørt og respektert. 

De 7 prinsippene av TiO, beskrevet av Dr. Sears, er:
# Nærkontakt og tilknytting mellom barn og foreldrene etter fødsel (Birth bonding)
# Amming
# Bæring (som for eksempel med bæresjal)
# Samsoving
# Forstå og reagere til barnets behov (både fysisk og psykisk), som barnet kommuniserer ved å gråte.
# Ikke bruke metoder som feks. "skrikemetoden" til å få barn til å sove.
# Balanse, ta vare på deg selv også.

## Eksterne lenker
* http://www.askdrsears.com/topics/parenting/attachment-parenting
* Attachment Parenting Norge/Tiknytningsomsorg.no 
* Tilknytningspedagogene
Dane County

**Dane County** er et fylke i den amerikanske delstaten Wisconsin. Det ligger i de sørlige delene av staten og grenser mot Columbia County i nord, Dodge County i nordøst, Jefferson County i øst, Rock County i sørøst, Green County i sør, Iowa County i vest og mot Sauk County i nordvest.

Dane Countys totale areal er  km² hvorav 94 km² er vann. I 2000 hadde fylket  innbyggere og administrasjonssenteret ligger i byen Madison som også er delstatshovedstad og fylkets største og delstatens nest største by. 

Fylket ble grunnlagt i 1839 er oppkalt advokaten og statsmannen Natan Dane.

## Demografi

## Eksterne lenker
* 
* Offisielt kart over Dane Countys highway
Calumet County

**Calumet County** er et fylke i den amerikanske delstaten Wisconsin. Det ligger i de østlige delene av staten og grenser mot Brown County i nordøst, Manitowoc County i øst, Sheboygan County i sørøst, Fond du Lac County i sørvest, Winnebago County i vest og mot Outagamie County i nordvest.

Calumet Countys totale areal er  km² hvorav 200 km² er vann. I 2000 hadde fylket  innbyggere og administrasjonssenteret ligger i byen Chilton. 

Fylket har fått sitt navn etter det franske ordet for menomineeindianernes fredspipe.

## Eksterne lenker
*
Val Badia

**Val Badia** (tysk *Gadertal* eller *Abteital*) er en alpedal i Dolomittene i Syd-Tirol. Dalens 10&nbsp;300 innbyggere er overveiende ladinsktalende (94&nbsp;%), resten snakker tysk eller italiensk.

## Geografi
Val Badia er en sydlig sidedal til Pustertal og strekker seg oppover mot Sela i syd. Dalen er omgitt av høye fjell på alle kanter: Fanes (opptil 3064&nbsp;moh.) i vest; Sela (3152&nbsp;moh.) i syd; Pöz- (2918&nbsp;moh.) og Odlegruppa (3025&nbsp;moh.) i vest.

Elva *La gran Ega* («det store vannet»; tysk *Gader*, italiensk *Gadera*) renner gjennom dalen. Der elven forlater Val Badia, danner den et dypt juv. Tilgangen til dalen er derfor bare mulig over fjellsider eller -pass. Øverst i dalen danner passene forbindelsen mellom Val Badia og de andre ladinskspråklige dalene:
* *[[Freapasset|Ju de Frara]]* (grödnerladinsk *Jëuf de Frea*, it. *Passo Gardena*, ty. *Grödnerjoch*, 2121&nbsp;moh.) fører til Gherdëina i vest;
* *[[Campolongopasset|Ju de Campolongo]]* (fodomladinsk *Plan de Ćiaulunch*, it. *Passo di Campolongo*) til Fodom i syd; og
* *[[Valparolapasset|Ju de Valparola]]* (anpezoladinsk *Jou de Valparora*, it. *Passo di Valparola*, 2168&nbsp;moh.) til Anpëz (it. *Ampezzo*) i øst.
Dessuten forbinder Börzpasset (2003&nbsp;moh.) med den tysktalende Villnösstal i vest, som har vært ladinsktalende i historisk tid.

Kommunene i Val Badia er (oppover dalen, dvs. fra nord til syd):
* Mareo (som utgjør en østlig sidedal av Val Badia),
* San Martin de Tor,
* La Val,
* Badia, og
* Corvara.

## Historie
Funn av steinverktøy ved Frarapasset viser at de øvre delene av dalen ble brukt som fjellbeite allerede i steinalderen. Permanente bosetninger fantes derimot sannsynligvis ikke før det 11. århundre, da dalen ble kolonialisert av to grunneiere: Dalens venstre (vestre) del hørte til fyrstbispedømmet Brixen og ble bosatt fra Eisacktal (over Frara- og Börzpasset). Dalens østre side, dvs. til høyre for La gran Ega, lå under klosteret Sonnenburg og ble bosatt fra Pustertal.
Aktiv Skøyteklubb

**Aktiv Skøyteklubb** (**ASK**) er en skøyteklubb i Oslo og tilhører Akershus & Oslo Skøytekrets. Klubben ble stiftet i 1924 som **Arbeidernes Cycleklub**. I 1927 skiftet klubben navn til **Arbeidernes skøyteklubb** (ASK), et navn de hadde til klubbens årsmøte i 1978 da de skiftet til **Ask Skøyteklubb**. 18. juni 2001 fikk klubben sitt nåværende navn.

Klubben var en del av Arbeidernes Idrettsforbund på 1920-tallet. Den hadde tilholdssted på Jordal, men byttet hjemmebanen til Valle Hovin stadion da den ble åpnet. Der ligger også klubbhuset. På 1950-tallet hadde klubben også egen gruppe innen kunstløp, men klubben er i dag igjen kun en klubb for hurtigløp på skøyter. Klubbdrakten er grønn og svart.

Kjente medlemmer av ASK er Petter Andersen, Sigrid Sundby Dybedal, Kai Arne Engelstad, Per Willy Guttormsen, Knut Johannesen, Arne Johansen, Allan Dahl Johansson, Geir Karlstad, Bjørn Nyland, Frode Rønning, Erik Vea og Ragne Wiklund.

## Litteratur
*
*
*
*

## Eksterne lenker
* 
*
Pyrgi

**Pyrgi** er en by helt sør på den greske øya Khíos. Byen er hovedsete i kommunen Mastichochoria. Byen er gammel og bærer preg av dette. Storparten av alle bygninger i sentrum har fasadedekorasjon med geometrisk og naturlige motiv. Pyrgi er en middelalderlandsby med steinhus som ligger veldig tett. Noen gater er delvis overbygd av hus som går isammen over gatene.

Pyrgi er også kjent for sin produksjon av mastiks.
Winnebago County (Wisconsin)

**Winnebago County** er et fylke i den amerikanske delstaten Wisconsin. Det ligger i de sentrale delene av staten og grenser mot Waupaca County i nordvest, Outagamie County i nordøst, Calumet County i øst, Fond du Lac County i sør, Green Lake County i sørvest og mot Waushara County i vest.

Winnebago Countys totale areal er  km² hvorav 363 km² er vann. I 2000 hadde fylket  innbyggere og administrasjonssenteret ligger i byen Oshkosh som også er fylkets største by. 

Fylket har fått sitt navn etter Winnebago-indianerne.

## Eksterne lenker
*
Lew Ayres

**Lew Ayres** (født 28. desember 1908 i Minneapolis i Minnesota, død 30. desember 1996 i Los Angeles i California) var en amerikansk skuespiller.

Ayres spilte banjo, gitar og piano i et storband på en nattklubb, da han i 1928 ble oppdaget av en talentspeider. Han filmdebuterte i 1929 mot Greta Garbo i filmen *[[Kysset]]*. Ayres er kanskje mest kjent for sin rolle som den desillusjonerte tyske soldaten Paul Bäumer i krigsfilmen *[[Intet nytt fra Vestfronten (1930)|Intet nytt fra Vestfronten]]* (1930).

Ayres ble nominert til Oscar for beste mannlige hovedrolle for rolletolkningen sin i filmen *[[Johnny Belinda]]* (1948). Han har fått to stjerner på Hollywood Walk of Fame for sin innsats innen film- og radiounderholdning.

Ayres var gift, i sitt andre av tre ekteskap, med skuespiller Ginger Rogers (1934–1941). 

## Filmografi (utvalg)
* 1929 – *[[Kysset]]*
* 1930 – *[[Intet nytt fra Vestfronten (1930)|Intet nytt fra Vestfronten]]*
* 1931 – *[[Iron Man (1931)|Iron Man]]*
* 1933 – *[[Lykkens karusell]]*
* 1934 – *[[Servants' Entrance]]*
* 1938 – *[[Glimmer (film)|Glimmer]]*
* 1948 – *[[Johnny Belinda]]*

## Referanser


## Eksterne lenker
*  
*
Innbrudd

**Innbrudd** er å skaffe seg uberettiget adgang til et sted (hus, bil, båt, jernbanevogn m.v) ved å beskadige en gjenstand som er egnet til beskyttelse mot inntrenging (mest praktisk å dirke opp en lås, knuse et vindu o.l.).

De to viktigste tiltakene mot innbrudd er mekanisk avlåsing og elektronisk innbruddsalarm.

## Norge

I Norge er dette brudd på Almindelig borgerlig Straffelov § 268 om uberettiget adgang. Innbrudd foreligger også der det er brukt falsk nøkkel eller rett nøkkel som er fravendt eieren. Dersom adgangen har skjedd gjennom en ulåst dør eller et åpent vindu er det derimot ikke innbrudd, men dette vil kunne rammes av andre mindre alvorlige straffebud, se som eksempel straffeloven § 395.

Årlig skjer det rundt  innbrudd i Norge. Historisk har det de siste tiårene vært en nedgang i antall innbrudd, parallelt med en kraftig økning i antall private boliger med innbruddsalarm. Samtidig har det skjedd en gradvis profesjonalisering av innbruddene som begås av organiserte bander, samt at flere innbrudd begås mens det er personer i boligen.

## Se også
* Forsikringsselskapenes Godkjennelsesnevnd

## Referanser


## Eksterne lenker
*
Konglomerat

**Konglomerat** har flere betydninger 

* Konglomerat (geologi), er en sedimentær bergart.
* Konglomerat (økonomi), konsern med virksomheter innen en rekke ulike sektorer.

## Mulige andre betydninger
* Konglomerat av bygninger
* Konglomerat av kongedømmer, fyrstedømmer, stater, regioner, landområder
Kjerrhauker

* *[[Circus (slekt)|Circus]]*
* *[[Polyboroides]]*
* *[[Geranospiza]]*

**Kjerrhauker** (*Circus*) er en slekt i haukefamilien.

Kjerrhaukene er middels store rovfugler, som oftest holder til på myrer og enger, hvor de jakter på insekter og små virveldyr. 

I Norge hekker myrhauk og sivhauk mens, enghauk og steppehauk er årlige gjester. De har blitt observert oftere og oftere i årenes løp. 

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Videre følger inndelingen av slekten *[[Circus (slekt)|Circus]]* Oatley *et al.* (2015). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Accipitrinae, hauker
*** Accipitrini (kjerrhauker og allierte)
**** *[[Circus (slekt)|Circus]]*
***** *[[Prikkjerrhauk|C. assimilis]]*, prikkjerrhauk
***** *[[Steppehauk|C. macrourus]]*, steppehauk
***** *[[Fynboshauk|C. maurus]]*, fynboshauk
***** *[[Myrhauk|C. cyaneus]]*, myrhauk
***** *[[Circus hudsonius|C. hudsonius]]*, (amerikasivhauk)
***** *[[Bendelmyrhauk|C. cinereus]]*, bendelmyrhauk
***** *[[Langvingekjerrhauk|C. buffoni]]*, langvingekjerrhauk
***** *[[Enghauk|C. pygargus]]*, enghauk
***** *[[Praktkjerrhauk|C. melanoleucos]]*, praktkjerrhauk
***** *[[Sivhauk|C. aeruginosus]]*, sivhauk
***** *[[Afrikasivhauk|C. ranivorus]]*, afrikasivhauk
***** *[[Australsivhauk|C. approximans]]*, australsivhauk
***** *[[Circus spilothorax|C. spilothorax]]*, (papuasivhauk)
***** *[[Hvitbuksivhauk|C. maillardi]]*, hvitbuksivhauk
***** *[[Østsivhauk|C. spilonotus]]*, østsivhauk
***** *[[Circus macrosceles|C. macrosceles]]*, (madagaskarsivhauk)

## Referanser




## Eksterne lenker
*
Tungurahua

**Tungurahua** er en vulkan i Ecuador, syd for hovedstaden Quito. Vulkanen er 5&nbsp;023 meter over havet. Tungurahua er også kjent som «Den Svarte Giganten» (eng: The Black Giant), og har et krater (pr 2004) på 183 meter i diameter.

## Geografi og geologi
### Lokalisering

Tungurahua er lokalisert i "Cordillera Central"-området av Andes i det sentrale Ecuador, 140 km syd for hovedstaden Quito. Andre kjente nærliggende fjell er Chimborazo (6,267 m) og El Altar (5&nbsp;319 m). Det reiser seg over de små termiske kildene i byen Baños (1&nbsp;800 m) som er lokalisert ved foten av vulkanen ca. 5 km til nord. Andre nærliggende byer er Ambato (30 km nordvest) og Riobamba (30 km sørvest). Tungurahua ligger i Sangay Nasjonalpark.

### Isbre
Med sin høyde på 5&nbsp;023 m er Tungurahua akkurat over snøgrensen, som er på ca. 4&nbsp;900 m. Tungurahuas topp er vanligvis snødekket og hadde en liten isbre som smeltet vekk etter økningen i vulkansk aktivitet i 1999.

## Vulkanisme
### Opprinnelse
Dagens vulkan (Tungurahua III) er dannet inne i forgjengerens (Tungurahua II) kaldera som kollapset omtrent for 3000 (±90) år siden. Den opprinnelige vulkanen (Tungurahua I) kollapset ved slutten av pleistocen-tiden.

### Historiske utbrudd
Tungurahuas utbrudd er stromboliske av natur. Alle historiske utbrudd stammet fra krateret og ble fulgt av sterke eksplosjoner, pyroklastiske strømmer og noen ganger lavastrømmer. I de siste 1300 årene har Tungurahua hvert 80. til 100. år gått inn i aktive faser, der de viktigste hendelsene har skjedd i 1773, 1886 og 1916–1918.

#### Nylige utbrudd

I 1999, etter lang stille periode, begynte vulkanen en aktiv periode som fortsetter pr. januar 2008. Etter det første utbruddet i oktober 1999, som produserte et større askeregn, og førte til en midlertidig evakuering av mer enn 25&nbsp;000 innbyggere fra Baños´ omliggende områder, fortsatte aktiviteten på et mindre nivå frem til mai 2006. Aktiviteten økte da dramatisk og kulminerte med voldsomme utbrudd 14. juli og 16. august. Utbruddet 16. august var det mest voldsomme siden aktiviteten tok seg opp i 1999, og ble fulgt av en askesky hele 10 kilometer høy som senere spredde seg over et område på 740x180 km. Pyroklastiske strømmer resultert i 7 dødsfall og flere ødelagte landsbyer og veier på de vestlige og nordvestlige sidene av vulkanen. De 7 som omkom var en familie på 5 og to vitenskapsfolk, 60 ble savnet. 

I januar 2008 ble vulkanen igjen mer aktiv. Ti landsbyer ble evakuert, da vitenskapsfolk fryktet et snarlig større utbrudd. 7. februar 2008 hadde så vulkanen et utbrudd som medførte at fem mennesker omkom, og fem landsbyer med 1500 mennesker måtte evakuere.

## Referanser


## Eksterne lenker
*
* vulkaner.no: Aktive vulkaner: Tungurahua, Ecuador (Norsk side)
* Tungurahua Volcano Data, Smithsonian Global Volcanism Program 
* Climbing information for Tungurahua on summitpost.org
* ecuador-images.net: Tungurahua very active volcano
* BBC News: In pictures: Ecuador volcano, bilder av utbruddet og følgene i 2006.
* Google Bildesøk: Tungurahua
Tysklands justisdepartement

**Tysklands justisdepartement** er et føderalt departement med ansvar for justispolitikken. Det ledes av justisminister Heiko Maas.

Ministeriet ble grunnlagt 1. januar 1877 under navnet Riksjustiskontoret (*Reichsjustizamt*). I 1919 fikk det status som føderalt departement. På grunn av Tysklands føderale karakter var justispolitikken overveiende forbundsstatenes domene før 1919, og mange områder av justispolitikken er fremdeles delstatenes ansvarsområde.

Ministeriets offisielle betegnelse var *Reichsministerium der Justiz* (riksministeriet for justis) fra 1919 til 1945. I 1949 ble så ministeriet gjenopprettet under betegnelsen *Bundesministerium der Justiz* (forbundsministeriet for justis). Betegnelsen *Reichsministerium der Justiz* og *Reichsminister der Justiz* ble likevel fortsatt brukt i tallrike lover i Tyskland frem til 2006, og ble beholdt selv om flere av lovene ble endret flere ganger etter 1949.

## Se også
*Tysklands justisministre

## Eksterne lenker
*
Sauk County

**Sauk County** er et fylke i den amerikanske delstaten Wisconsin. Det ligger i de sørlige delene av staten og grenser mot Juneau County i nord, Adams County i nordøst, Columbia County i øst, Dane County i sørøst, Iowa County i sør, Richland County i vest og mot Vernon County i nordvest.

Sauk Countys totale areal er  km² hvorav 28 km² er vann. I 2000 hadde fylket  innbyggere og administrasjonssenteret ligger i byen Baraboo som også er fylkets største by. 

Fylket har fått sitt navn etter Sauk-indianerne.

## Eksterne lenker
*
Stord Arbeiderparti

**Stord Arbeidarparti** er Arbeiderpartiets lokallag i Stord kommune. Stord Arbeidarparti ble stiftet 18. august 1928. Ved kommunevalget i 2019 stilte Gaute Epland som ordførerkandidat og ble gjenvalgt som ordfører etter at han overtok som ordfører 22. juni 2017 etter Harry Herstads død. Partiet fikk en oppslutning på 30,7 prosent.  

Ved kommunevalget i 2023 stilte igjen Gaute Epland som ordførerkandidat og partiet fikk en oppslutning på 27,2 prosent. Etter at KrF skiftet side etter åtte år i koalisjon med Ap ble det klart at Epland ikke fikk fortsette som ordfører.  

Stord Arbeidarparti er det største partiet i Stord kommune og har i perioden 2023-2027 10 av 35 representanter i kommunestyret.  

Stord Arbeidarparti har partikontor på Folkets Hus i Leirvik sentrum. 

## Representanter
Magne Rommetveit var stortingsrepresentant mellom 2009 og 2021, og tidligere ordfører (1992–2007) i Stord kommune. Fra 1989 til 2009 var Olav Akselsen (1965–2021) stortingsrepresentant; han tiltrådte i 2010 som sjøfartsdirektør.

## Eksterne lenker
* Stord Arbeidarparti
* Vestland Arbeidarparti
Dunn County (Wisconsin)

**Dunn County** er et fylke i den amerikanske delstaten Wisconsin. Det ligger i de vestlige delene av staten og grenser mot Barron County i nord, Chippewa County i øst, Eau Claire County i sørøst, Pepin County i sør, Pierce County i sørvest, St. Croix County i vest og mot Polk County i nordvest.

Dunn Countys totale areal er  km² hvorav 31 km² er vann. I 2000 hadde fylket  innbyggere og administrasjonssenteret ligger i byen Menomonie som også er fylkets største by. 

## Eksterne lenker
*
Washburn County

**Washburn County** er et fylke i den amerikanske delstaten Wisconsin. Det ligger i de nordvestlige delene av staten og grenser mot Douglas County i nord, Bayfield County i nordøst, Sawyer County i øst, Rusk County i sørøst, Barron County i sør og mot Burnett County i vest.

Washburn Countys totale areal er  km² hvorav 112 km² er vann. I 2000 hadde fylket  innbyggere og administrasjonssenteret ligger i byen Shell Lake. 

Fylket har fått sitt navn etter guvernør Cadwallader Washburn.

## Eksterne lenker
*
Franco Tancredi

**Franco Tancredi** (født 10. januar 1955 i Giulianova i Abruzzo i Italia) er en tidligere italiensk fotballspiller. Han voktet målet for AS Roma og . 

Tancredi spilte 228 kamper for Roma fra 1979 til 1990. Tancredi var forholdsvis kortvokst til å være keeper, men kompenserte med stor fart og spenst. Han ble regnet som spesialist på å redde straffespark.

Etter at han la opp som spiller, arbeidet Tancredi som keepertrener for Roma, før han i 2004 fulgte trener Fabio Capello til Juventus for å virke som keepertrener der. I 2006 skiftet han arbeidsgiver igjen, og dro nå til Real Madrid, igjen sammen med Capelo.
## Referanser


## Eksterne lenker
*
Endringskostnad

**Endringskostnader** er et uttrykk for hva endringer, eller omstillinger, koster. De senere år har fleksibilitet, tilpasningsdyktighet, omstillingsevne og endringskompetanse vært plussord brukt i organisasjonsteorien. Begrunnelsen for ønsket om endring har vært uttrykt som at "verden beveger seg stadig raskere", kombinert med et krav om tilpasning (av organisasjoner og organisasjonsmedlemmer) til en globalisert virkelighet. 

Dette kan sees som et ledd i New Public Management, en styringsfilosofi som har dominert debatten om offentlig sektor de siste tredve årene. Hovedtesen er at et godt (altså effektivt, veldrevet) samfunn skapes ved at aktørene opptrer rasjonelt, altså at de raskt flytter innsatsen sin dit de får mest uttelling for den.

**Baksiden av medaljen** har det vært vanskeligere å finne uttrykk for, men har vært beskrevet som utfallet av de opplevelser individene i organisasjonen har i forbindelse med endring. Usikkerhet for egen stilling og frustrasjon over (stadige) reformer er utbredt i endringsutsatte organisasjoner. Disse individuelle reaksjonene gir seg utslag i sykefravær, arbeidsledighet, økte inntektsforskjeller, m.m. Disse kostnadene er ikke tilsiktede, men er heller ikke synlig i bedriftens økonomiske resultat.
Läkerol

**Läkerol** er en gummi arabicum-halspastill produsert av Leaf. Navnet Läkerol ble først brukt på et flytende antiseptisk middel som senere ble erstattet av pastillen.

I 1909 ble Läkerol-pastillen lansert i Sverige. Läkerol skulle senere bli eksportert til en rekke land; Danmark 1910,  deretter Norge og Finland i 1912, Russland i 1913 og Tyskland i 1914. I dag finner man Läkerol i mange land rundt om i verden.

Adolf Ahlgren ga Läkerol symbolet «A». Dette garanterte den kvaliteten Ahlgren stod for. Sønnen til Adolf skulle senere, i 1953, gi navnet til en annen vare; Ahlgrens biler.  

Läkerol har blitt videreutviklet og markedsført gjennom mange årtier. Produktet har blitt utvidet med mange ulike smaker. I 2005 kom det også en Läkerol-variant for barn.

Smaker:
* Salmiakk
* Cactus
* Cupa
* Salvie
* Original
* Eucalyptus
* Watermelon
* Persimon
* Salt Karamell
* Sur Mandarin

Barnesmaker:
* Soft Berry
* Soft Fruit

## Eksterne lenker
*
Børsens hovedliste

**Børsens hovedliste** ble tidligere brukt som betegnelse på alle selskapene som er var notert på Oslo Børs. Etter 2002 ble de noterte selskapene i stedet delt inn i industribaserte sektorer, i tillegg til at aksjene også klassifiseres etter likviditet. 

## Listestruktur og likviditetsinndeling
Børsnoterte aksjer inndeles i segmenter etter aksjelikviditet. Det er et eget segment for børsnoterte egenkapitalbevis.

### Segmentene
Børsnoterte aksjer og egenkapitalbevis er inndelt i følgende segmenter:

OBX: Aksjene som utgjør OBX-utvalget, normalt 25 aksjer. 
OB Match: Øvrige aksjer med minimum 10 handler pr dag i gjennomsnitt eller med mindre enn 10 handler, men da med godkjent likviditetsgarantist avtale. 
OB Standard: Aksjer med færre enn 10 handler pr dag i gjennomsnitt og ingen likviditetsgarantist avtale. 
OB Nye: Nylig noterte aksjer. 
OB Egenkapitalbevis: Noterte egenkapitalbevis. 

### Sektorklassifisering (GICS)
I tillegg til likviditetsinndelingen er selskaper notert på Oslo Børs klassifisert etter sektortilhørighet. Sammen med de øvrige børsene i NOREX Alliansen benyttes the Global Industry Classification Standard (GICS) som er utviklet og implementert av MSCI Barra og Standard & Poor’s. Klassifiseringen gjøres på 4 nivåer, der det er 10 sektorer, 24 industrigrupper, 62 bransjer og 132 undernivåer på bransjer. På børsens aksjesider på web er sektortilhørighet opplyst som en rubrikkopplysning pr selskap (nivå 1). I tillegg kan aksjene også sorteres etter sektortilhørighet på eget menypunkt.

## Se også
*OSESX-indeksen
*Unoterte- eller OTC-listen

## Eksterne lenker
* https://web.archive.org/web/20091121044046/http://www.oslobors.no/markedsaktivitet/stockIndexList?newt__menuCtx=1.6
OSESX-indeksen

**OSESX-indeksen** (tidligere kalt SMB-listen, listen for små og mellomstore selskap) er en noteringsliste for aksjer i allmennaksjeselskap eller utenlandske selskap registrert på Oslo Børs.

For å bli tatt opp til notering på OSESX-indeksen kreves det at aksjen «antas å ha allmen interesse og kan forventes å bli gjenstand for regelmessig omsetning». I tillegg må følgende formelle krav oppfylles:

* Selskap og virksomhet må ha bestått i minst tre år.
* Markedsverdi på minimum 8 millioner kroner.
* Minimum 25 prosent av aksjekapitalen spredt blant allmennheten.
* Selskapet må ha minimum 100 børsposteiere.
* Det må utarbeides et introduksjonsprospekt.

Selskapenes aksjer må dessuten være registrert i Verdipapirsentralen før notering kan finne sted. Det stilles også visse krav til selskapenes generelle økonomiske situasjon.

## Se også
*OSEBX-indeksen
*Unoterte- eller OTC-listen

## Eksterne lenker
* Notering av aksjer på Oslo Børs
Knut Husebø

**Knut Husebø** (født 10. mai 1946) er en norsk  skuespiller  og billedkunstner.

Husebø er kjent for sine skuespillerprestasjoner mer enn sine bilder, men har i det senere funnet tilbake til billedkunsten.

## Utvalgt filmografi
* 2008 *[[Lønsj (film)|Lønsj]]*
* 2001 *[[Morgan Kane: Døden er en ensom jeger ]]*
* 1999 *[[Lapin kullan kimallus]]*
* 1994 *[[Trollsyn]]*
* 1989 *[[Bryllupsfesten]]*
* 1988 *[[Apprentice to Murder]]*
* 1984 *[[Adjø solidaritet]]*
* 1981 *[[Julia Julia]]*
* 1973 *[[Knut Formos siste jakt]]*
* 1973 *[[Benoni og Rosa]]*

## Utvalgt teater
### Nationaltheatret
* 1968 *[[Faderen]]*
* 1969 *[[Dyrene i Hakkebakkeskogen]]*
* 1969 *[[Det store smellet]]*

### Riksteatret
* 1995 *[[Hedda Gabler]]*

### Centralteateret
* 1977 *[[Rocky Horror Show]]*
* 1978 *[[Fantomets glade bryllup]]*

## Hålogaland Teater
* 1971 ''Tolvskillingsoperaen

## Referanser


## Eksterne lenker
* 
* 
* Knut Husebø i Scenewebarkivet
Lakris

**Lakris** (*extractum glycyrrhiza*) er et svart eller brunt, spiselig stoff som trekkes ut av roten av lakrisplanten. Navnet kommer av det greske *glykyrrhiza*, av *glykys* (= søt) og *rhiza* (= rot).

Lakris blir brukt både som smaksstoff, særlig i søtsaker, men også i for eksempel snus, og ifølge Felleskatalogen som slimløsende substans i naturlegemidler tradisjonelt brukt i folkemedisinen ved forbigående hoste og katarr i øvre luftveier. Lakrismikstur (*mixtura solvens*) kan anvendes ved forkjølelse, lakrisrotpulver (lakrispulver) som mildt avføringsmiddel.

Salt lakris (også kalt salmiakklakris) er en smaksvariant brukt i godteri.

## Lakris-forgiftning
Den karakteristiske lakrissmaken kommer fra glykyrrhizinsyre i lakrisrotplanten. Stoffet er 50-200 ganger så søtt som vanlig sukker. Ferdig lakris inneholder gjennomsnittlig 0,2 % av glykyrrhizinsyre. EU-kommisjonens utvalg for næringsmidler setter 50 gram som maksimalt daglig inntak. En ung mann som daglig spiste rundt 200 gram lakris, ble innlagt på sykehus i Danmark med alvorlig lakrisforgiftning. Han var sterkt svekket med høyt blodtrykk, væskeansamlinger, lavt innhold av kalium i blodet og muskelskader.

Lakrisrotekstrakt blir brukt for å behandle mageproblemer og annet. På den annen side kan de som spiser mye lakris ofte, bli forgiftet og få problemer med hjertet. Storspisere får mer av stresshormonet kortisol i blodet, noe som gir høyt blodtrykk og hodepine. Forgiftning kan også gi muskelsvakhet, kvalme og alvorlige forstyrrelser i hjerterytmen på grunn av kaliummangel. Store mengder som blir inntatt ved enkeltstående tilfeller, fører bare til diaré. Lakris kan også senke testosteronnivået. Når en slutter med lakris, blir helsetilstanden gradvis normal igjen.

Vitenskapskomiteen for mat og miljø (VKM) har vurdert om gravides inntak av glykyrrhizinsyre fra lakris kan ha negative helseeffekter på fostre og barn. VKM konkluderte med at gravide som spiser lakris, kan få i seg glykyrrhizinsyre i en grad som ser ut til å kunne virke negativt for fosterets helse og få langtidsfølger for barnet.

## Se også
* Lakrisplante
* Lakrismikstur
* Lakrispipe
* Lakrisrotpulver

## Referanser


## Eksterne lenker
* 
* Medisinsk artikkel om lakris
* Lakris som konserveringsmiddel
* Lakrisens mulige helseskadelige effekter
* Lakrisens påståtte hukommelsesfremmende egenskaper
* Merking av matvarer med lakris
Johann Reichhart

**Johann Reichhart** (født 29. april 1893 i *Wichenbach* ved Wörth an der Donau, død 26. april 1972 i Dorfen ved Erding) var en bayersk skarpretter. I løpet av sin skarpretterkarriere fra 1924 til 1947 fullbyrdet han mer enn 3&nbsp;000 dødsstraffer, og er dermed etter alt å dømme den mest aktive skarpretteren i moderne tid. Han noterte grundig ned sitt arbeid.

Han tilhørte en bayersk skarpretterfamilie med tradisjoner tilbake til midten av 1700-tallet.

Han deltok som soldat i første verdenskrig. Han meldte seg inn i NSDAP i 1937.

Reichhart fullbyrdet blant annet dødsdommene til Sophie Scholl og de andre medlemmene av Den hvite rose med giljotin, og sees i den siste scenen i filmen *[[Sophie Scholls siste dager]]* ved giljotinen. Som ansatt i det bayerske justisvesenet fullbyrdet han frem til 1945 dødsdommer mot motstandere av det nasjonalsosialistiske regimet, og etter krigen mot medlemmer av det nasjonalsosialistiske regimet, så vel som vanlige kriminelle. Han trakk frem halshugging med giljotin som sin foretrukne henrettelsesmetode, idet han mente at denne gjennomførte henrettelsene på en rask og renslig måte. Punktum for hans skarpretterkarriere ble satt i 1949, da Vest-Tyskland opphevet dødsstraffen.

Personer som møtte ham fortalte at han var en vennlig og elegant kledd mann. Han forsøkte også å gjøre henrettelsene mindre belastende for de dødsdømte.

Yrket hans gjorde ham imidlertid til en ensom og foraktet person. Også hans familie led under den sosiale stigmatiseringen som ble en skarpretter til del, og sønnen Hans begikk selvmord i 1950.

I forbindelse med en mordbølge i 1963 ble det tatt til orde for gjeninnføring av dødsstraff, men Reichhart stilte seg negativ til dette.

## Referanser


## Litteratur
* Stefan Amberg: *Johann Reichhart, der letzte deutsche Henker*. München 1982
* Johann Dachs: *Tod durch das Fallbeil: Der deutsche Scharfrichter Johann Reichhart (1893–1972)*. Berlin 2001, ISBN 3-548-36243-5
* Gotthold Leistner: *Sachsen und die Guillotine. Ein Beitrag zur Geschichte eines Tötungsmonstrums*. I: *Sächsische Heimatblätter* 48. Jg. (2002) S. 130–149

## Eksterne lenker
*
Walter Roemer

**Walter Roemer** (født 27. august 1902) var en tysk jurist.

## Liv
Etter å ha avsluttet gymnasiet i Aschaffenburg studerte han jus mellom 1922 og 1925 ved Ludwig-Maximilians-Universität i München og tok den juridiske doktorgrad.

Under nasjonalsosialismen var han førstestatsadvokat og leder for henrettelsesavdelingen ved landretten i München. Han hadde ansvar for fullbyrdelsen av Folkedomstolens dødsdommer mot bayerske delinkventer. Bl.a. hadde han oppsynet med henrettelsen av Sophie Scholl, Hans Scholl og Christoph Probst.

Fra 1945 til 1950 arbeidet han i det bayerske justisministeriet, og deretter arbeidet han i det føderale justisministeriet, hvor han var ministerialdirektør og leder for avdelingen for offentlig rett frem til han nådde pensjonsalder i 1968.

Dr. Roemer var fra 1936 til 1950 også styremedlem i Stiftung Maximilianeum, en berømt stiftelse med sete i den bayerske landdagen grunnlagt i 1852 av kong Maximilian II av Bayern for å hjelpe begavede studenter.

## Referanser